OpenLLM-France/wikimedia huggingface dataset:
# Gustavo Adrián López Pablo

Gustavo Adrián López Pablo és un futbolista argentí. Va néixer a Valentín Alsina, Lanús, Província de Buenos Aires. Juga d'extrem esquerre i el seu primer equip va ser Independiente.

## Biografia

El director tècnic el va fer debutar a la Primera Divisió argentina l'1 de desembre de 1991 enfront del Boca Juniors (el partit va acabar 1-1). Va començar la seva carrera amb èxits rutilants i grans actuacions, però amb el pas del temps la grandiloqüència amb la qual era adorat va decaure fins que en 2003 va deixar de participar en la selecció argentina. Abans de partir per a Espanya, va guanyar quatre títols amb l'equip d'Avellaneda.
En el mercat de fitxatges d'hivern de la temporada 1995/1996 va recalar en el Reial Saragossa per a jugar en la lliga espanyola. L'equip aragonès va pagar per ell uns 420 milions de pessetes, pel que va esdevenir el fitxatge més car del club fins a aquell moment. El traspàs va estar a punt de truncar-se, ja que a Gustavo López se li va detectar "alt risc" de lesió en el genoll dret en el reconeixement mèdic. Finalment, l'operació es va realitzar a l'acceptar Independiente fer-se càrrec d'una pòlissa d'assegurança que cobrís qualsevol possible lesió irreversible.
Per a la temporada 1999/2000 va ser transferit al Celta de Vigo a canvi de 400 milions de pessetes. Amb l'equip gallec es va consagrar com futbolista de gran nivell a Europa, arribant a ser pretès per altres clubs més poderosos. Encara que fins al final de la temporada 2006/2007 va ser un jugador emblemàtic del Celta de Vigo, un dels capitans i el futbolista més volgut per l'afició, no va poder acabar la seua carrera al club gallec, com era el seu desig. Discrepàncies econòmiques amb la directiva van forçar la seua sortida i el 28 d'agost de 2007 va fitxar pel Cadis CF, de la lliga espanyola. Un any després, va deixar el club andalús, sense incorporar-se a cap altre equip.

## Selecció

Va debutar amb la selecció de futbol de l'Argentina contra Iugoslàvia (1-0) a finals de 1994. Va jugar un total de 35 partits amb l'albiceleste. A més a més, va disputar els Jocs Olímpics d'Atlanta 1996, la Copa Amèrica 1999 i el Mundial 2002.

## Títols

* 1994 Supercopa Sudamericana
* 1995 Primera Divisió (Argentina)
* 1995 Supercopa Sudamericana
* 1995 Recopa Sudamericana

## Referències

* ↑ «Despedida de Gustavo López y Killy» (en castellà). El País, 31-05-1999. [Consulta: 23 juny 2013].
* ↑ «Gustavo López» (en castellà). Yo Jugué en el Celta, 16-04-2008. [Consulta: 23 juny 2013].
* ↑ «Calderón y Gustavo López sólo piensan en la victoria ante el Alavés» (en castellà). La Voz Digital, 15-02-2008. [Consulta: 23 juny 2013].

## Enllaços externs

* Guardian statistics Arxivat 2009-08-13 a Wayback Machine.
* Career details at National Football Teams
* Footballdatabase, retrieved 9 d'octubre, 2005
* Socer365: Gustavo Lopez Re-Ups with Celta Vigo Arxivat 2005-02-01 a Wayback Machine., 20 de juny de 2003. Consultat 9 octubre 2005
# Henry Ljungmann

Henry Ljungmann (Christiania, 3 de desembre de 1897 - valor desconegut, valor desconegut) fou un saltador amb esquís noruec que va competir durant la dècada de 1920. En el seu palmarès destaca una medalla de plata en la prova de salt d'esquí del Campionat del món d'esquí nòrdic de 1925.

## Referències

* ↑ Henry Ljungmann a International Ski Federation
# Guy Ramos

Odysseu Guy Ramos (Rotterdam, 16 d'agost de 1985) és un jugador de futbol internacional de Cap Verd que juga professionalment com a defensa central.

## Trajectòria

Nascut a Rotterdam, Ramos ha jugat futbol al FC Dordrecht i RKC Waalwijk, abans de signar amb el Roda JC Kerkrade el juliol de 2013.
Malgrat néixer als Països Baixos, Ramos per llaços familiars té la nacionalitat de Cap Verd i va jugar amb la selecció per primera vegada al maig de 2008. Va fer el seu debut internacional en un partit amistós en contra Luxemburg el 27 de maig de 2008. Va ser cridat per competir per Cap Verd a la 2013 Copa d'Àfrica de Nacions, i va parlar sobre la seva confiança en l'equip abans del torneig. El 2014 Ramos va tocar els testicles a Aron Jóhannsson de l'AZ Alkmaar durant un partit.

## Referències

* ↑ Guy Ramos, Fitxa a SoccerwaySoccerway
* ↑ «Foreign contingent boost Cape Verde». FIFA, 21-05-2008. Arxivat de l'original el 22 de maig 2008. [Consulta: 21 maig 2008].
* ↑ Match Report
* ↑ «Nations Cup 2013: Cape Verde name squad». BBC Sport, 18-12-2012.
* ↑ Seth Bennett. «Africa Cup of Nations: Guy Ramos confident of Cape Verde progress». BBC Sport, 16-01-2013.
* ↑ http://bleacherreport.com/articles/2019282-video-guy-ramos-grabs-aron-johannsson-below-the-belt
* ↑ http://www.dutchreferee.com/guy-ramos-grabs-opponents-balls/
* ↑ http://www.101greatgoals.com/blog/ouch-alkmaars-american-striker-aron-johannsson-had-his-balls-pinched-by-rodas-guy-ramos-vine/ Arxivat 2016-08-27 a Wayback Machine.
* ↑ http://blog.foxsoccer.com/post/81919927668/poor-aron-johannsson-gets-inappropriately Arxivat 2016-07-24 at Archive.is
# Habitatge a la carretera d'Agramunt, 21 (Cervera)

Habitatge a la carretera d'Agramunt, 21 és una obra de Cervera (Segarra) protegida com a Bé Cultural d'Interès Local.

## Descripció

Edifici entre mitgeres situat a l'avinguda d'Agramunt, característica per edificis de magatzems. L'habitatge es desenvolupa en planta baixa i un pis, al qual s'hi afegí un segon nivell en un moment posterior. La façana està obrada amb paredat comú, més ben alineat a la planta baixa, on les obertures són d'arc de mig punt -rebaixat a la porta de la botiga- emmarcats amb maó. Igualment emmarcades amb maó les obertures del primer pis són de llinda plana, cada una amb un balcó- més ample el central. Una cornisa dentada feta amb maons, que anteriorment constituïa el remat de la façana, dona pas ara a un últim nivell, realitzat igualment amb paredat comú i amb dues obertures rectangulars.

## Referències

* ↑ «Habitatge a la carretera d'Agramunt, 21». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Holst (cràter)

Holst és un cràter d'impacte en el planeta Mercuri de 170 km de diàmetre. Porta el nom del compositor britànic Gustav Holst (1874-1934), i el seu nom va ser aprovat per la Unió Astronòmica Internacional el 2012.

## Referències

* ↑ «Holst». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Holstein (Iowa)

Holstein és una població dels Estats Units a l'estat d'Iowa. Segons el cens del 2000 tenia 1.470 habitants.

## Demografia

Segons el cens del 2000, Holstein tenia 1.470 habitants, 627 habitatges, i 406 famílies. La densitat de població era de 391,4 habitants/km².
Dels 627 habitatges en un 27,3% hi vivien nens de menys de 18 anys, en un 55,3% hi vivien parelles casades, en un 7,5% dones solteres, i en un 35,1% no eren unitats familiars. En el 32,4% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,2% tenia menys de 18 anys, un 6,4% entre 18 i 24, un 22% entre 25 i 44, un 20,4% de 45 a 60 i un 28% 65 anys o més.
L'edat mediana era de 44 anys. Per cada 100 dones de 18 o més anys hi havia 79,8 homes.
La renda mediana per habitatge era de 35.250 $ i la renda mediana per família de 43.636 $. Els homes tenien una renda mediana de 30.259 $ mentre que les dones 20.958 $. La renda per capita de la població era de 17.941 $. Entorn del 5,7% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holstein». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Holstein». American Fact Finder. Oficina del Cens dels Estats Units, 12-01-2010.
# Hyperolius soror

Hyperolius soror és una espècie de granota de la família dels hiperòlids que viu a Guinea.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Rödel, M.-O. 2004. Hyperolius soror. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius stenodactylus

Hyperolius stenodactylus és una espècie de granota de la família dels hiperòlids que viu al Camerun.

## Referències

* Schiøtz, A. 2004. Hyperolius stenodactylus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Iatrosofista

Iatrosofista (en grec antic ἰατροσοφιστής) era un antic títol mèdic que es donava a l'antiga Grècia i a l'antiga Roma a aquells metges que a més a més d'exercir la seva feina com a tals, ensenyaven l'exercici i els secrets de la medicina a altres.
El nom presenta variacions al llarg dels segles. Sòcrates Escolàstic anomena a Adamanti ἰατρικῶν λόγων σοφιστής ("iatrikon lógon sophistés" metge que parla de filosofia), Esteve de Bizanci parla dels τῶν ἰατρῶν σοφιστής ("ton iatron sophistés", els metges filòsofs) i Cal·lístenes d'Olint parla d'un metge al que anomena ἰατρὸς σοφιστής ("iatrós sophistés", metge sofista). Diversos metges antics es van significar amb aquest nom, com ara Cassi Iatrosofista.

## Referències

* ↑ Smith, William (ed.). «Iatrosophista». A Dictionary of Greek and Roman Antiquities (1890). [Consulta: 4-XII-2020].
# Iatroquímica

La iatroquímica és una escola química i mèdica del segle xvi, relacionada amb l'alquímia. Pretenia trobar explicacions químiques als processos patològics i fisiològics del cos humà, i proporcionar tractaments amb substàncies químiques. Es pot considerar com la precursora de la bioquímica.
Aquesta àrea de la ciència ha quedat obsoleta des del començament de les pràctiques mèdiques modernes. No obstant això, la iatroquímica va ser popular entre els anys 1525 i 1660, especialment a Flandes. El seu líder més connotat i fundador va ser Paracels, un alquimista suís del segle xvi. Els iatroquímics creien que la fisiologia depenia del balanç de líquids corporals específics.

## Referències

* Conrad, Lawrence; Nutton, Vivian; et al. The Western Medical Tradition: 800 BC To AD 1800. Cambridge University Press, 1995.
# Hizbollah Revolucionari Kurd

Hizbollah Revolucionari Kurd (Kurd: Hizbullahi Kurdi Shorishger) és un moviment polític kurd que va operar al Kurdistan Iraquià, escindit el 1988 del Hizbollah Turc/Hizbollah Kurd que es va unir a dissidents del Consell Suprem de la Revolució Islàmica de l'Iraq. El seu cap fou Adham Barzani, cosí de Masud Barzani, actual president del Kurdistan.

## Referències

* Global Security
# Il maestro di Vigevano

Il maestro di Vigevano és una pel·lícula italiana del 1963 dirigida per Elio Petri, basada en la novel·la homònima de Lucio Mastronardi.

## Sinopsi

Antonio Mombelli és un mestre d'escola que treballa a Vigevano, prop a Milà. Ell és un home senzill que estima la seva professió, però la seva esposa és molt ambiciosa i materialista, i no està contenta amb el miserable sou del seu marit. Per això vol que el seu fill adolescent treballi de mosso o ella mateixa a la fàbrica de sabates, idees a les quals s'oposa Antonio, que vol ser l'únic manteniment de la família.

## Repartiment

* Alberto Sordi: Mombelli
* Claire Bloom: Ada
* Anna Carena: Drivaldi
* Egidio Casolari: Filippi
* Agniello Coastabile: Zarzalli
* Gustavo D'Arpe: Amiconi
* Bruno De Cerce: Cipolloni
* Vito De Taranto: directeur
* Ya Doucheskaya: Eva
* Lilla Ferrante: Cuore
* Gaetano Fusari: docteur
* Ignazio Gibilisco: Varaldi
* Lorenzo Logli: grossiste en chaussures
* Eva Magni: veuve Nanini
* Piero Mazzarella: Bugatti
* Olivo Mondin: concierge

## Acolliment

Fou exhibida en la secció oficial del Festival Internacional de Cinema de Sant Sebastià 1964.

## Referències

* ↑ Federico Bacci; Nicola Guarneri; Paola Petri; Stefano Leone Elio Petri: appunti su un autore. Feltrinelli Editore, 2006. ISBN 8807740214.
* ↑ Roberto Poppi; Mario Pecorari Dizionario del cinema italiano. I film. Gremese Editore, 2007. ISBN 8884405033.
* ↑ Pel·lícules a la selecció de 1964 al web del Festival
# Injecció intramuscular

La injecció intramuscular és una forma d'administració en la qual el medicament s'injecta dins del múscul.
És una forma habitual administrar vaccines, de vegades també vitamines, antibiòtics i altres medicaments. L'absorció del medicament pot ser ràpida, o lenta i molt prolongada en el temps.

## Enllaços externs

* Injecció intramuscular: Procediment, elecció de la zona Arxivat 2006-06-13 a Wayback Machine. (pdf). (castellà)
* Tècnica d'injecció intramuscular glutea Arxivat 2005-11-03 a Wayback Machine. (castellà)

## Vegeu també

* Injecció intravenosa
* Injecció subcutània
* Injecció intradèrmica
# Hypsiboas melanopleura

Hypsiboas melanopleura és una espècie de granota que viu al Perú.

## Referències

* Angulo, A., Lehr, E., Arizabal, W. & Jungfer, K.-H. 2004. Hypsiboas melanopleura. Llista Vermella d'Espècies Amenaçades de la UICN 2006. Consulta: 9 de gener de 2008.
# Ibn Wàfid

Abu-l-Mutarrif Abd-ar-Rahman ibn Muhàmmad ibn Abd-al-Kabir ibn Yahya ibn Wàfid ibn Muhànnad al-Lakhmi (àrab: أبو المطرّف عبد الرحمن بن محمد بن عبد الكبير بن يحيى بن وافد بن مهند اللَّخْمِيّ, Abū l-Muṭarrif ʿAbd ar-Raḥmān b. Muḥammad b. ʿAbd al-Kabīr b. Yaḥyà b. Wāfid b. Muhannad al-Laẖmī), més conegut simplement com Ibn Wàfid, fou un metge andalusí nascut el 1007 segurament a Toledo; va estudiar a Còrdova i va retornar a Toledo on va morir el 1074.
Va deixar escrites set obres sobre medicina i medicaments. El Kitab fi l-adwiya al-mufrada, Llibre del medicaments simples, fou traduït al català, al llatí i a l'hebreu.

## Referències

Enciclopèdia de l'Islam, vol. III, pag.
# International Design Awards

International Design Awards és un concurs anual de disseny per a arquitectes, artistes i qualsevol empresa de disseny mundial. Els guanyadors són convidats a la gala de celebració a Milà, Itàlia. El premi fou creat el 2010.
El concurs comprèn dissenys de mobles, interiorisme, dispositius electrònics, arquitectura, packaging, disseny gràfic, disseny de joies, pàgines web i altres.

## Categories

* Disseny d'espais interiors i d'exhibicions
* Disseny de mobles i altres objectes decoratius domèstics
* Disseny de packaging
* Disseny gràfic i de comunicació visual
* Disseny arquitectònic, edificis i estructures
* Disseny de dispositius electrònics i digitals
* Disseny de rellotges, joies i ulleres
* Disseny de productes i projectes d'il·luminació
* Disseny d'electrodomèstics
* Disseny d'eines per a cuinar
* Disseny d'escultures, pintures i artesania
* Disseny de mobles per a sanitaris
* Disseny de vehicles i mobilitat en general
* Disseny d'accessoris de moda i vaitges
* Disseny de joguines i modelisme
* Disseny d'equips de recerca, medicina i científics
* Disseny de mobiliari urbà
* Disseny de comunicació, màrqueting i publicitat
* Disseny d'estructures i components de construcció
* Disseny d'iots i altres barques
* Disseny de programari, apps i tecnologies mòbils
* Disseny en arts culinàries i begudes
* Disseny d'interfícies d'usuari
* Disseny de moda de vestir
* Disseny de moda d'esports
* Disseny de material d'oficina
* Disseny de curtmetratges i animacions
* Disseny de pàgines web
* Disseny futurístic
* Disseny del sector turístic, recreatiu i hospitalari
* Disseny fotogràfic

## Altres premis similars

* IF product design award: és un premi de disseny internacional concedit a Alemanya.
* Plus x award: és un premi d'innovació tecnològica internacional concedit a Alemanya.
* DME award: és un premi europeu a la gestió del disseny.
* Red Dot Design Award: és un premi de disseny internacional concedit a Alemanya.
* Good Design Award (Japó): és un premi de disseny industrial organitzat anualment per l'institut japonès de la promoció al disseny.
* Good Design Award (Chicago): és un premi de disseny industrial organitzat anualment pel museu d'arquitectura i disseny de Chicago.
* Premis delta FAD: és un premi de disseny organitzat anualment pel FAD Barcelona.
* Edison Awards: és un premi a la innovació de productes i serveis.

## Referències

* ↑ «Design Award» (en anglès). www.designaward.com. [Consulta: 15 març 2017].
* ↑ «What is A' Design Award & Competition?» (en anglès). www.whatisadesignaward.co. [Consulta: 15 març 2017].
* ↑ Studios, OMC Design. «A' Design Award and Competition - Popular Categories» (en anglès). competition.adesignaward.com. [Consulta: 15 març 2017].
# Ileostomia

Una ileostomia és un estoma (obertura quirúrgica) construïda amb l'extrem o un bucle de l'ili (al final de l'intestí prim) formada per la fixació amb una sutura amb la pell a través d'una incisió en la paret abdominal anterior. Els residus intestinals surten per la ileostomia i es recullen amb un dispositiu de bossa d'ostomia, que s'adhereix a la pell. Les ileostomías estan situades en general per sobre de l'engonal al costat dret de l'abdomen.

## Raons per tenir una ileostomia

Les ileostomies són necessàries quan una lesió quirúrgica o una malaltia fan que l'intestí gros sigui incapaç de processar de manera segura residus intestinals, en general pel fet que el còlon s'ha eliminat parcialment o totalment.
Malalties de l'intestí gros que poden requerir l'extirpació quirúrgica inclouen la malaltia de Crohn, la colitis ulcerosa, la poliposi adenomatosa familiar, i la malaltia de Hirschsprung amb afectació total de còlon. Una ileostomia també pot ser necessària en el tractament del càncer colorectal.

## Referències

* ↑ Ileostomy Guide Arxivat 2007-09-29 a Wayback Machine.; by the American Cancer Society; Cancer.org website; retrieved January 2014.
# Infodèmia

La infodèmia és un terme format per les paraules informació i epidèmia, utilitzat per l'Organització Mundial de la Salut per referir-se a la sobrecàrrega d'informació falsa, la desinformació que genera una alarma generalitzada i les teories conspiratives. El fenomen està relacionat amb les fake news i el fet de no contrastar les informacions abans de compartir-les per les xarxes socials.

## Origen

La paraula es va popularitzar a partir del 2020, en motiu de la pandèmia de Coronavirus. L'OMS va fer un seguit d'aclaracions per lluitar contra la infodèmia. Va negar que un secador de mans, una banyera d'aigua calenta, una làmpada ultravioleta, fregues d'alcohol, vacunes contra la pneumonia, solucions salines al nas, menjar all o antibiòtics fossin útils contra el virus, entre d'altres.
La infodèmia al voltant del coronavirus es va relacionar amb les teories conspiratives al voltant del virus com la que assegurava que era un intent de despoblar deliberadament el planeta o l'inici d'una guerra mundial biològica, teories falses ràpidament propagades per internet.

## Efectes

L'alarma social és el primer efecte provocat per la infodèmia. El desconcert provocat per missatges contradictoris pot comportar la desinformació, el foment de la xenofòbia i o l'estigmatització. Es provoca amb la sobrecàrrega d'informació no fiable propagada ràpidament.
També alimenta la sensació de por i vulnerabilitat dels ciutadans incrementant el descontentament vers els polítics. En aquest context, si hi ha una absència d'un bon diagnòstic de la situació i de polítiques clares, partits extremistes acostumen a ser més escoltats que en altres circumstàncies. Els partits ultres aconsegueixen fer incrementar la por i la idea d'una amenaça exterior per fer-se escoltar.
Els experts també situen la confrontació geopolítica com un element provocat per la infodèmia. Es tracta d'alimentar la confrontació geopolítica generant dubtes a través de les xarxes socials al voltant de les informacions difoses per les fonts amb més credibilitat o difonent teories conspiratives.
Els efectes econòmics també són evidents. Les borses són sensibles a la infodèmia.

## Referències

* ↑ «La receta contra el Coronavirus: el bulo de WhatsApp que ha desmentido la Policía Nacional» (en castellà). dial, 13-03-2020 [Consulta: 21 març 2020].
* ↑ Infodèmia, Ésadir.cat
* ↑ «La OMS alerta de una "infodemia" con la crisis del coronavirus» (en castellà). [Consulta: 21 març 2020].
* 1 2 3 4 5 «CIDOB - Coronavirus: Infodemia y desinformación». [Consulta: 21 març 2020].
* ↑ «De la pandemia a la “infodemia”» (en castellà). [Consulta: 21 març 2020].
* ↑ Soria, Alan. «Coronavirus: qué es la "infodemia", una práctica que puso en alerta al Gobierno» (en castellà). LaNación.com.ar, 12-03-2020. [Consulta: 3 abril 2020].
* ↑ Adhanom Ghebreyesus, Tedros; Ng, Alex «Desinformación frente a medicina: hagamos frente a la ‘infodemia’» (en castellà). El País [Madrid], 18-02-2020. ISSN: 1134-6582.
# Influència diabòlica

Influència diabòlica (títol original en anglès Something Evil) és un telefilm de Steven Spielberg estrenat el 1972 i doblat al català.

## Argument

A Pennsilvània, la vida d'una parella es trenca a causa d'un fantasma que sembra el pànic.

## Repartiment

* Sandy Dennis: Marjorie Worden
* Darren McGavin: Paul Worden
* Ralph Bellamy: Harry Lincoln
* Jeff Corey: Gehrmann
* Johnny Whitaker: Stevie Worden
* John Rubinstein: Ernest Lincoln
* David Knapp: John
* Laurie Hagen: Beth
* Herb Armstrong: Schiller
* Margaret Avery: Irene
* Norman Bartold: Mr. Hackett
* Sheila Bartold: Mrs. Hackett
* Lois Battle: Mrs. Faraday
* Bella Bruck: Mrs. Gehrmann
* Lynn Cartwright: Secretary

## Al voltant de la pel·lícula

* Segon telefilm dirigit per Steven Spielberg després de Duel el 1971.
* Primera col·laboració entre Bill Butler (el director de la fotografia) i Steven Spielberg. Ambdós treballaran junts a Savage (1973) i sobretot el 1975 a Jaws, pel·lícula per la qual Steven Spielberg va obtenir la seva consagració.
* Steven Spielberg tenia 26 anys quan va dirigir aquesta pel·lícula.

## Referències

* ↑ esadir.cat. influència diabòlica. esadir.cat.
* ↑ «something Evil». The New York Times.
# Influència total

En electromagnetisme, es diu que dues superfícies conductores es troben en situació d'influència total quan totes les línies del camp elèctric que parteixen d'una finalitzen a l'altra. Quan es dona aquesta situació, es diu que les superfícies formen un condensador. És el cas, per exemple, d'un conductor contingut a una cavitat d'un altre conductor. La superfície del conductor interior i la paret de la cavitat es troben en influència total.
Quan dues superfícies conductores "1" i "2" es troben en influència total, la càrrega elèctrica emmagatzemada en una d'elles és igual a l'emmagatzemada a l'altra, amb signe oposat.
    $Q_{1}=-Q_{2}\,$
tot i que les superfícies poden tenir àrees o densitat de càrrega molt diferents. Per demostrar-ho, n'hi ha prou amb considerar el tub de camp elèctric que connecta les dues superfícies. Aplicant la llei de Gauss a la superfície tancada, formada pel tub ($S_{L}$) i dues superfícies molt properes als conductors ($S_{1}$ i $S_{2}$).
Com que no conté càrrega
    $0=Q_{\mathrm {int} }=\varepsilon _{0}\oint \mathbf {E} \cdot \mathrm {d} \mathbf {S} =\varepsilon _{0}\int _{S_{1}}\mathbf {E} \cdot \mathrm {d} \mathbf {S} +\varepsilon _{0}\int _{S_{L}}\mathbf {E} \cdot \mathrm {d} \mathbf {S} +\varepsilon _{0}\int _{S_{1}}\mathbf {E} \cdot \mathrm {d} \mathbf {S}$
Sobre el tub, el flux és nul, ja que $\mathrm {d} \mathbf {S}$ és perpendicular a $\mathbf {E}$. Sobre les bases, el camp és proporcional a la densitat superficial de càrrega, de manera que
    $\mathbf {E} ={\frac {\sigma _{s}}{\varepsilon _{0}}}\mathbf {n}$
    $0=\int _{S_{1}}\sigma _{s1}\mathrm {d} S+0+\int _{S_{1}}\sigma _{s2}\mathrm {d} S=Q_{1}+Q_{2}$
D'aquí es dedueix que, independentment de la seva forma o la distància entre les plaques, la càrrega en una de les plaques d'un condensador és igual a la càrrega emmagatzemada a l'altra, canviada de signe.

## Enllaços externs

* Apunts sobre capacitat i circuits equivalents Arxivat 2016-03-03 a Wayback Machine. (castellà)